
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,   27 ianuarie   2009               

Pl-x  679 /2008                     


A V I Z

asupra propunerii legislative privind abrogarea Art.32 din Legea nr.350 din 6 iulie 2001, privind amenajarea teritoriului şi urbanismul, cu modificările aduse de Legea nr.289 din 7 iulie 2006;precum şi modificarea legii prin adăugarea Art.32 indice(1)
                 În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind abrogarea Art.32 din Legea nr.350 din 6 iulie 2001, privind amenajarea teritoriului şi urbanismul, cu modificările aduse de legea nr.289 din 7 iulie 2006;precum şi modificarea legii prin adăugarea Art.32 indice(1), trimisă cu adresa nr. Pl-x 679 din 4 noiembrie 2008  şi înregistrată cu nr.31/1059 din 4 noiembrie 2008.
                Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 
Senatul, în calitate de primă Cameră sesizată, a respins propunerea legislativă în şedinţa din 7 octombrie 2008.
Potrivit prevederilor art.61 din Regulamentul Camerei Deputaţilor, republicat, Comisia a dezbătut această iniţiativă legislativă  în şedinţa din 27 ianuarie  2009.
Membrii comisiei au examinat propunerea legislativă supusă avizării, expunerea de motive, avizul favorabil, cu observaţii şi propuneri, al Consiliului Legislativ nr.866/22.07.2008 şi punctul de vedere al Guvernului trimis cu adresa nr.2737/30.10.2008,  prin care nu susţine adoptarea acestei iniţiative legislative. 
Propunerea legislativă are ca obiect abrogarea art.32 din Legea nr.350/2001, privind amenajarea teritoriului şi urbanismul, cu modificările şi completările ulterioare, care prevede posibilitatea modificării Planului urbanistic general (PUG) prin Planul urbanistic zonal (PUZ) şi prin Planul urbanistic de detaliu (PUG).
                 În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a acestei propuneri legislative, întrucât modificările aduse art.32 din Legea nr.350/2001 prin Ordonanţa Guvernului nr.27/2008, corespund propunerilor avute în vedere de iniţiator.
În raport de obiectul şi conţinutul reglementării, propunerea legislativă  face parte din categoria legilor ordinare.
                                       PREŞEDINTE,                           SECRETAR,
                                       Daniel BUDA                             Gabriel ANDRONACHE
 Consilier,  C. Păduroiu

